ক্যাজুয়াল লুকে লাস্যময়ী সোহিনী, দেখে চোখ সরাতে পারবেন না

কলকাতা: ক্যাজুয়াল লুকে লাস্যময়ী সোহিনীকে (Sohini Sarkar) দেখে চোখের পলক সরাতে পারছেন না কেউই। অভিনেত্রীর লুক থেকে মিষ্টি হাসির জন্য ভক্তদের কাছে প্রিয়। বড়পর্দা থেকে ওটিটি, আর্ট ফিল্মে সবেতেই নিজেকে প্রমাণ করেছেন অভিনেত্রী। বরাবরই তাঁকে সাদামাটা ভাবেই থাকতে দেখা যায়। সম্প্রতি অভিনেত্রীকে দেখা গেল শহরের অলিগলিতে গায়ে ঘুরে বেরাতে। একান্তে নিজের সঙ্গে কাটালেন সময়।

আরও পড়ুন: হোলি পার্টিতে ডাকাতিয়া বাঁশি গানে নাচ শ্রাবন্তী-শিবপ্রসাদের

সোহিনী সরকার (Sohini Sarkar of Casual Look) মানেই অনুগামীদের কাছে এক আলাদা ভালোবাসা, তা বলার অপেক্ষা রাখে না। অভিনয় থেকে সুন্দর লুক দেখার জন্য যেন মুখিয়ে থাকেন ফ্যানেরা। অভিনেত্রী সোহিনী সরকারের (Sohini Sarkar) সৌন্দর্য ও মিষ্টি হাসি দেখেই সর্বদা মন গলে যায় অনুগামীদের। অভিনয় ও ব্যক্তিত্ব ছাড়াও ফ্যাশন তাক লাগান সোহিনী সরকার। এখন তিনি পরিচালকদের প্রথম পছন্দের তালিকায়। প্রাচ্য হোক বা প্রাশ্চাত্য, যে কোনও পোশাকেই তাঁকে দেখতে লাগে বেশ। ফ্যাশনও অন্য নায়িকাদের থেকে একটু আলাদা। অতিরিক্ত মেকআপ, হেয়ারস্টাইল কিংবা পোশাক নিয়ে তিনি খুব একটা এক্সপেরিমেন্ট করেন না। এবার বসন্তের দুপুরে শহরের রাস্তায় একেবারে ক্যাজুয়াল ডেনিম লুকে দেখা গেল অভিনেত্রীকে। সাদা টিশার্ট সঙ্গে ডেনিম টিউনিক পড়ে রোদ গায়ে মেখে কখনও শহরের অলিগলিতে ঘুরলেন সোহিনী। ফুলও কিনলেন। কখনও দেখা গেল পুরনো বাড়ির দেওয়ালে আনমোনা হয়ে দূর অজানায় হারিয়ে যেতে। শহরের আনাচে কানাচে একান্তে খুঁজলেন নিজেকে। ছবি দেখে মনে হচ্ছে যেন একেবারে ‘দ্য গার্ল নেক্সট ডোর’। আসলে সব পোশাকেই এত সাবলীল সোহিনী, যেন তাকিয়ে থাকলেও ফিকে হয় না মুগ্ধতা।